2018/0250 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmise õigusakti vastuvõtmise kohta: Euroopa Parlamendi ja nõukogu määrus, millega luuakse Sisejulgeolekufond

1.Taust

Euroopa Parlamendile ja nõukogule ettepaneku edastamise kuupäev

(dokument COM(2018) 472 final – 2018/0250 COD): 13. juuni 2018 Euroopa Majandus- ja Sotsiaalkomitee arvamuse kuupäev: 17. oktoober 2018 Euroopa Parlamendi seisukoha kuupäev, esimene lugemine: 13. märts 2019 Nõukogu osalise üldise lähenemisviisi vastuvõtmise kuupäev: 7. juuni 2019 Nõukogu üldise lähenemisviisi vastuvõtmise kuupäev: 12. oktoober 2020 Viienda kolmepoolse kohtumise kuupäev, mil saavutati esialgne poliitiline kokkulepe peamistes poliitilistes küsimustes: 10. detsember 2020 Nõukogu seisukoha vastuvõtmise kuupäev: 14. juuni 2021

2.Komisjoni ettepaneku eesmärk

Komisjon esitas 2021.–2027. aasta mitmeaastase finantsraamistiku raames ettepaneku uuendatud ja tugevdatud Sisejulgeolekufondi kohta, et aidata kaasa julgeoleku kõrge taseme tagamisele ELis. Ettepaneku eesmärk oli suurendada liidu üldist sisejulgeoleku eelarvet.

Fond tunnistab ja võtab arvesse asjaolu, et sisejulgeolekul on olemuslikult piiriülene mõõde ning et ELi tasandil on vaja jõulist ja kooskõlastatud reageerimist. Fondi eesmärk on suurendada julgeolekut ELis, eelkõige terrorismi, radikaliseerumise, raske ja organiseeritud kuritegevuse ning küberkuritegevuse ennetamise ja nende vastu võitlemise, kuriteoohvrite abistamise ja kaitsmise ning julgeolekuga seotud intsidentideks, ohtudeks ja kriisideks valmisoleku, nende eest kaitsmise ja nende ohjamise kaudu.

Nagu eelmisel programmitöö perioodil kindlaks tehti, oli eelmise fondi haldamisel vaja suuremat paindlikkust, et selle eesmärke paremini toetada. Ettepanek uue fondi kohta võimaldab sellist paindlikkust, tagades samas, et rahastamine suunatakse liidu prioriteetidele ja meetmetele, millel on liidu jaoks märkimisväärne lisaväärtus. Seepärast tehti muutuvate tegevusprobleemide ja prioriteetidega tegelemiseks ettepanek luua uued mehhanismid vahendite eraldamiseks eelarve jagatud, otsese ja kaudse täitmise raames.

3.Märkused nõukogu seisukoha kohta

Seisukoht, mille nõukogu võttis vastu esimesel lugemisel, väljendab täielikult Euroopa Parlamendi, nõukogu ja komisjoni 10. detsembri 2020. aasta kohtumisel saavutatud poliitilist kokkulepet. Kokkuleppe põhipunktid olid järgmised.

Eesmärgid ja luurekoostöö põhjendus. Lepiti kokku, et uue neljanda erieesmärgi (luurekoostöö) asemel lisatakse põhjendus.

Eelarve. Rahastamispakett oli jooksevhindades 1,9 miljardit eurot ja see oli vastavuses 2021.–2027. aasta mitmeaastases finantsraamistikus kokku lepitud summadega. Temaatilise rahastu osa kogu rahastamispaketist vähendati 40 %-lt 30 %-le. Lisaks säilitati komisjoni ettepanek, milles käsitletakse täiendava rahastamise saamise tingimusi vahekokkuvõtte tegemise etapis. Ettepaneku kohaselt peab liikmesriik esitama maksetaotlused, mis hõlmavad vähemalt 10 % tema programmi esialgsest eraldisest, et saada programmi jaoks vahekokkuvõtte tegemise raames täiendavat toetust.

Minimaalsed protsendimäärad. Erieesmärkidele eraldatavate vahendite minimaalsed protsendimäärad on:

(a)vähemalt 10 % liikmesriikide programmidele ette nähtud vahenditest eraldatakse teabevahetuse erieesmärgi jaoks;

(b)vähemalt 10 % liikmesriikide programmidele ette nähtud vahenditest eraldatakse operatiivkoostöö erieesmärgi jaoks.

Nõuetekohaselt põhjendatud juhtudel võivad liikmesriigid oma programmides rahastamise miinimummääradest kõrvale kalduda.

Toetuse kohaldamisala. Fondist abi saamise tingimustele vastavaid meetmeid, mis on loetletud Sisejulgeolekufondi III lisas, hallatakse järgmiselt: